**ИНФОРМАТИВНИ ЛИСТ
УСЛУГЕ И ПРОГРАМИ ЗА ОСОБЕ
СА ИНВАЛИДИТЕТОМ**

Велики број услуга и програма је на располагању особама са инвалидитетом да би им помогле да се припреме, нађу и задрже посао. Међу њима су:

**Wage Subsidies** (Субвенције плата) дају потенцијалним послодавцима додатни подстицај да запосле особе са инвалидитетом.

**Work Based Personal Assistance** (Индивидуална помоћ на радном месту) може да вам помогне око плаћања трошкова за услуге подршке на радном месту особама којима је потребна редовна помоћ због њиховог инвалидитета или здравственог стања.

**Transport Allowance** (Додаток за превоз) вам може помоћи око покривања путних трошкова до посла и са посла, учења, обуке, добровољног рада или тражења посла, ако не можете да користите јавни превоз.

**The Relocation Assistance to Take Up a Job programme** (Програм помоћи за пресељење ради запошљавања) може да помогне да вам буду надокнађени трошкови пресељења.

**Personal Helpers and Mentors Employment Services** (Услуге личних помоћника и ментора за запошљавање) могу да вам помогну ако имате ментално обољење, примате одговарајућу доходовну помоћ и треба да нађете посао.

**Job in Jeopardy assistance** (Помоћ за угрожен радни однос) је на располагању ако постоји опасност да изгубите посао због инвалидитета, повреде или здравственог стања.

**New Enterprise Incentive Scheme** (План за подстицај нових предузећа) може да помогне ако желите да отворите ново мало предузеће.

**National Work Experience Programme** (Национални програм радне праксе) може да помогне ако сте заинтересовани за плаћену или неплаћену радну праксу да бисте стекли радне вештине и самопоуздање.

**Community Development Programme** (Програм за развој заједнице) помаже људима да се припреме за посао и нађу посао у удаљеним деловима Аустралије.

**Skills for Education and Employment** (Вештине за образовање и запошљавање) може да помогне да побољшате вештине говора, читања, писања или основне математичке вештине.

За више информација о овим услугама или за индивидуално прилагођене информације о запошљавању особа са инвалидитетом, погледајте вебсајт www.jobaccess.gov.au или назовите саветника JobAccess-а на 1800 464 800 – позиви са мобилних телефона се наплаћују.